तिब्बत में सामरिक तैयारियों पर चीन का जोर  
भारतीय थलसेना ने कहा कि राष्ट्रीय सुरक्षा से संबंधित चिंताओं को दूर करने के लिए जरूरी कदम उठाए जा रहे हैं।
थलसेना ने कहा है कि चीन तिब्बत के स्वायत्त क्षेत्र में बुनियादी संरचना विकास कार्यक्रम चला रहा है जिसमें सड़क, रेल मार्ग तथा हवाई पट्टियों का निर्माण शामिल है।   थलसेना ने कहा कि राष्ट्रीय सुरक्षा से संबंधित चिंताओं को दूर करने के लिये जरूरी कदम उठाये जा रहे हैं।  थलसेना की एक रिपोर्ट में कहा गया, यह समझने योग्य है कि चीन तिब्बती स्वायत्त क्षेत्र में सड़क, रेल तथा हवाई पट्टियों के निर्माण सहित बुनियादी संरचना के विकास का कार्यक्रम चला रहा है। रिपोर्ट कहती है कि तिब्बती स्वायत्त क्षेत्र में सड़कों का कुल जाल वर्ष 2010 में 58,000 किलोमीटर था। चीन द्वारा चिंघाई तिब्बत से शिगात्से के बीच रेल मार्ग को विस्तार भी दिया जा रहा है।  रिपोर्ट के अनुसार, शिनजियांग उइगुर स्वायत्त क्षेत्र में काशगर से होटान के बीच एक अन्य रेलमार्ग का निर्माण भी चीनी लोग कर रहे हैं। एक रक्षा प्रवक्ता ने रिपोर्ट के हवाले से कहा कि तिब्बत में गोंगार, पांगटा, लिंची, होपिंग और गार गुंसा में पांच हवाई पट्टियों का निर्माण किया जा रहा है। रिपोर्ट कहती है कि रेल मार्ग, सड़क तथा अग्रिम हवाई पट्टियों सहित बुनियादी संरचना के विकास और सशस्त्र बलों की परिचालनात्मक क्षमता के जरिये राष्ट्रीय सुरक्षा से जुड़ी चिंताओं पर उचित तरीके से ध्यान देने के लिये जरूरी कदम उठाये जा रहे हैं।